user
IMPI YABOMDABU ISETHUNJINI – JC Buthelezi
Fundisisa lesi siqeshana senoveli bese uphendula imibuzo elandelayo.
ISIQESHANA D
'Sawubona Poppie. Ngiyaphila mina, wena unjani?'
'Sawubona bani? Mina ngithe sawubona myeni wami. Wena uthi sawubona bani?'
'Ngithe sawubona Poppie.'
'Angiyena uPoppie mina. Ngingumkakho.'
'Angikwazi lokho mina.'
'Ungathini ukuthi awukwazi lokho Ngubane?'
'Phela thina nawe sihlale iminyaka edlule emashumini amabili singoPoppie noBafana.
Kungeke kuthi namuhla sesihlukene, bese ngibangumyeni wakho nawe ube
ngumkami. Thina nawe singoPoppie noBafana kwaphela nje. Angiboni ukuthi uze
lapha ukuzongibuza ukuthi mina ngithi wena ungubani. Kunganjani ukuba ungene
odabeni ngoba ngimatasatasa kabi Poppie. Izinto zingimele kabi lapha emsebenzini.'
Wathi ukusondeza isitulo sakhe uPoppie wasethi, 'Manje Bafana ngize lapha ukuzothi
masiyeke le nto yethu yokuziphathisa okwezingane sibadala kangaka. Angiboni ukuthi
kukhona into engalungiswa ngokuduba. Khona ngiyazi ukuthi nina kwaNgubane nihlala
ngokuduba. Izinto zoniwa ngumlomo, zilungiswa ngumlomo futhi. Kuhle thina nawe
sihlale phansi, sibonisane, silungise lokho okonakele. Awukwazi ukuvele udube
uphume ngomnyango ungishiye nendlu nezingane.'
'Akukho esingakuxoxa nawe Poppie.'
'Singahlulwa yini myeni wami?'
'Singahlulwa ukuthi mina nawe siyizingane. Asivuthiwe neze.'
'Yini esikwenze ukuba ubone ukuthi asivuthiwe ngemuva kweminyaka engamashumi
amabili nanhlanu.'
'Kuningi kabi Poppie.'
'Akusho nje okumbalwa ngizwe ukuthi kuyini.'
'Ukube wawuvuthiwe ngabe awulishiyanga eMlazi iBhayibheli owaliphiwa ngumama.'
'Awu kahle myeni wami. Wasuvusa indaba endala kangaka. Mina angisalazi ukuthi
lasalaphi iBhayibheli likamama wakho.
'Akungimangalisi ukuthi awazi lasalaphi leli Bhayibheli ngoba ngelikamama wami,
hhayi umama wethu. Eqinisweni thina nawe asikaze sibe yinto eyodwa. Angazi nje
ukuthi uyaphi lapha ngoba phela lokwehlukana kwethu yinto owawukade uyibumba
Poppie.'
'Singaba yinto eyodwa kanjani wena ungikhunga kule milando yakini
nakumaBhayibheli akini? Singaba yinto eyodwa kanjani wena uhlala ngokuduba uma
kukhona ongakuboni kahle? Nakhu manje awusahlali ekhaya ngoba ngithengele
izingane imoto, uma ungayifuni imoto, buya ekhaya sizokhuluma siyithengise
imoto.'
'Sihambile isikhathi manje Poppie. Ngisho ungaze uyithengise imoto ngeke iwusule lo
monakalo osewenzekile ezinganeni zethu laphaya ekhaya. Zingeke ziphinde zilunge
lezi zingane zethu.'
'Manje uthi masenzenjani manje myeni wami?'
'Ngithi masiyeke zilime ziye etsheni. Phela igeja libanjwe yisiphukuphuku.'
'Noma ngonile ngathengela izingane imoto, angisona isiphukuphuku Bafana.'
'Lixhoshwa libhekile Ngubane. Angiboni ukuthi uma mina ngenze iphutha, kufanele
ungibize ngesiphukuphuku.'
'Angizange ngithi wena uyisiphukuphuku. Mina ngithe igeja libanjwe yisiphukuphuku.
Uma likulingana leli kepisi, ligqoke Poppie. Uyabona.

1, Nikeza okufanayo mayelana nezenzo zomlingiswa onguMaMsibi kanye
nomlingiswa onguMaMthunzi mayelana nothando lwabo ngoNgubane.


assistant
1. Bobabili banothando oluntengantengayo futhi bahlala noNgubane emzini
yabo engabashadile uNgubane. UMaMthunzi uthando analo ngoNgubane
luphela kalula ngenxa yokungakwazi ukubonisana mayelana nokulimala
kwemoto kaNgubane. UMaMsibi uthando abenalo noNgubane luphela kalula
ngenxa yokulimala kwemoto kaZabalaza.